《偕方仲美宗良兄再集宛在亭》
明代·多炡

一曲君恩重，千秋贺监才。
亭虚水禽集，池净藕花开。
进艇凉风送，钩帘返照来。
谁能与朋好，到此不衔杯。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。